Bozcaada
Store norske leksikon,Geografi,Verdens geografi,Asia,Tyrkias geografi
Bozcaada er en tyrkisk øy i det nordøstlige Egeerhavet, 22 kilometer sør for Dardanellene. Øya har et areal på 40 kvadratkilometer og er Tyrkias tredje største øy. Det går en hurtigferge mellom øya og byen Çanakkale, som er ved det smaleste sted i Dardanellene. Øya har 2465 innbyggere (2012).
Næringsliv Vindyrking er den viktigste næringsvirksomheten. I tillegg drives det jordbruk og fiske. De lokale myndighetene søker å fremme turistnæringen. Kultur Den eldste moskeen på øya er fra 1650. Historikk Bozcaada var flåtebase for grekerne i trojanerkrigene og for Xerxes i perserkrigene. Gjennom historien har øya vært et strategisk viktig feste for kontrollen med Dardanellene. I 1654 tvang den norskfødte sjøoffiseren Cort Adeler, da i veneziansk tjeneste, en større tyrkisk flåtestyrke til overgivelse ved øya, som da var kjent som Tenedos.Øya ble erobret av britene under Gallipolifelttoget i 1915. Bozcaada tilfalt Tyrkia ved Lausannefreden i 1923. Les mer i Store norske leksikon Tyrkias geografi Tyrkias historie